
Ministru kabineta noteikumi Nr. 95
Rīgā 2026. gada 3. martā (prot. Nr. 11 11. §)
Grozījumi Ministru kabineta 2006. gada 5. septembra noteikumos Nr. 741 "Kārtība, kādā biedrības, arodbiedrības un reliģiskās organizācijas saņem licenci vietēja mēroga vienreizējo izložu organizēšanai"
Izdoti saskaņā ar Azartspēļu un izložu likuma 63.panta trešo daļu
· 1. Izdarīt Ministru kabineta 2006. gada 5. septembra noteikumos Nr. 741 "Kārtība, kādā biedrības, arodbiedrības un reliģiskās organizācijas saņem licenci vietēja mēroga vienreizējo izložu organizēšanai" (Latvijas Vēstnesis, 2006, 144. nr.) šādus grozījumus:
· 1.1. izteikt 2. punktu šādā redakcijā:
· "2. Lēmumu par licences piešķiršanu pieņem Valsts ieņēmumu dienests (turpmāk – dienests).";
· 1.2. izteikt 3. punktu šādā redakcijā:
· "3. Lai saņemtu vienreizējās izlozes organizēšanas licenci, organizācija ne vēlāk kā 40 dienas pirms paredzētās izlozes iesniedz dienestā:
· 3.1. iesniegumu;
· 3.2. organizācijas vadītāja apstiprinātas ziņas par izlozes atbildīgo personu – vārds, uzvārds, personas kods (personām, kurām personas kods netiek piešķirts, – personu apliecinoša dokumenta izsniegšanas datums, numurs un iestādes nosaukums, kura izsniegusi attiecīgo dokumentu);
· 3.3. izlozes noteikumus;
· 3.4. ja organizācija saimnieciskās darbības veikšanai noslēgusi kredītsaistību līgumus, izziņu par to apmēru un paredzētajiem samaksas termiņiem.";
· 1.3. izteikt 4. punktu šādā redakcijā:
· "4. Šo noteikumu 3.3. apakšpunktā minētajos izlozes noteikumos iekļauj šādu informāciju:
· 4.1. izlozes nosaukums un veids;
· 4.2. izlozes organizēšanas vieta un laiks;
· 4.3. izlozes organizēšanas kārtība;
· 4.4. izlozes biļešu vai kuponu izsniegšanas un savākšanas kārtība;
· 4.5. kārtība, kādā notiek pieteikšanās uz laimestu un tā saņemšana;
· 4.6. laimestu saraksts;
· 4.7. paredzētais izlozes apjoms (biļešu skaits, cena un realizācijas apjoms);
· 4.8. paredzētais izlozes izdevumu apmērs;
· 4.9. paredzētais izlozes peļņas apmērs un sadalījums."
· 2. Noteikumi stājas spēkā 2026. gada 1. aprīlī. 

